2001/809/EY: Komission päätös, tehty 16 päivänä marraskuuta 2001, siirtymäajan myöntämisestä Tanskalle sen tilinpitojärjestelmien mukauttamiseksi Euroopan parlamentin ja neuvoston asetukseen (EY) N:o 2516/2000 (tiedoksiannettu numerolla K(2001) 3637)



Virallinen lehti nro L 305 , 22/11/2001 s. 0031 - 0031



Komission päätös, tehty 16 päivänä marraskuuta 2001, siirtymäajan myöntämisestä Tanskalle sen tilinpitojärjestelmien mukauttamiseksi Euroopan parlamentin ja neuvoston asetukseen (EY) N:o 2516/2000 (tiedoksiannettu numerolla K(2001) 3637) (Ainoastaan tanskankielinen teksti on todistusvoimainen) (2001/809/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan kansantalouden tilinpito- ja aluetilinpitojärjestelmän yhteisössä (EKT 95) yhteisten periaatteiden muuttamisesta verojen ja sosiaaliturvamaksujen osalta ja neuvoston asetuksen (EY) N:o 2223/96 muuttamisesta 7 päivänä marraskuuta 2000 annetun Euroopan parlamentin ja neuvoston asetuksen (EY) N:o 2516/2000(1) ja erityisesti sen 7 artiklan, ottaa huomioon Tanskan 9 päivänä elokuuta 2001 esittämän pyynnön, sekä katsoo seuraavaa: (1) Euroopan kansantalouden tilinpito- ja aluetilinpitojärjestelmästä yhteisössä (EKT 95) 25 päivänä kesäkuuta 1996 annettu neuvoston asetus (EY) N:o 2223/96(2), sellaisena kuin se on viimeksi muutettuna asetuksella (EY) N:o 2516/2000, käsittää yhteisten standardien, määritelmien, luokittelujen ja tilinpitosääntöjen muodostaman viitekehyksen jäsenvaltioiden tilien laatimiseksi yhteisön tilastointitarpeisiin ja jäsenvaltioiden kesken vertailukelpoisten tulosten saamiseksi. (2) Asetuksella (EY) N:o 2516/2000 taataan, että verot ja sosiaaliturvamaksut kirjataan EKT 95:een liiallisia alijäämiä koskevaa menettelyä varten siten, että vertailukelpoisuus ja avoimuus jäsenvaltioiden välillä paranee. Siinä säädetään, että julkisyhteisöjen nettoluotonannossa/nettoluotonotossa ei oteta lukuun verojen ja sosiaaliturvamaksujen määriä, joiden periminen on epätodennäköistä. (3) Asetuksen (EY) N:o 2516/2000 7 artiklan mukaan jäsenvaltiot voivat pyytää komissiolta enintään kahden vuoden siirtymäaikaa tilinpitojärjestelmiensä mukauttamiseksi kyseiseen asetukseen. (4) Tanskan viranomaiset ovat 9 päivänä elokuuta 2001 päivätyllä kirjeellä pyytäneet kahden vuoden siirtymäaikaa mukauttaakseen tilinpitojärjestelmänsä asetukseen (EY) N:o 2516/2000. (5) Tanska on monen vuoden ajan kirjannut verot ja sosiaaliturvamaksut kansantalouden tilinpitoonsa todennetun verotuksen ja ilmoitusten perusteella. Tanska on toimittanut komissiolle riittävästi puolueetonta todistusaineistoa siitä, että sen tarvitsee parantaa näitä saatuja maksuja koskevia tietoja, jotta se voisi mukauttaa tilinpitojärjestelmänsä asetukseen (EY) N:o 2516/2000. Tämä parannus edellyttää kaikkien asianomaisten kansallisten julkishallinnon viranomaisten osallistumista. (6) Tanskan pyyntö olisi tämän vuoksi hyväksyttävä, ON TEHNYT TÄMÄN PÄÄTÖKSEN: 1 artikla Tanskalle myönnetään 7 päivänä joulukuuta 2002 päättyvä siirtymäaika tilinpitojärjestelmien mukauttamiseksi asetukseen (EY) N:o 2516/2000. 2 artikla Tämä päätös on osoitettu Tanskan kuningaskunnalle. Tehty Brysselissä 16 päivänä marraskuuta 2001. Komission puolesta Pedro Solbes Mira Komission jäsen (1) EYVL L 290, 17.11.2000, s. 1. (2) EYVL L 310, 30.11.1996, s. 1.